<classify> HADI kufi ka Machi 8, mwaka huu, jumla ya wanafunzi 122,775 wa vyuo mbalimbali nchini wamepewa mikopo na Bodi ya Mikopo ya Wanafunzi wa Elimu ya Juu HESLByenye thamani ya Sh bilioni 423.5.Mkurugenzi wa Elimu na Mawasiliano wa bodi hiyo, Omega Ngole amebainisha hayo wakati anawasilisha taarifa kwa Naibu Waziri wa Elimu, Sayansi na Teknolojia, William Ole Nasha aliyetembelea ofisi za bodi hiyo Mwenge jijini Dar es Salaam.Katika taarifa hiyo, Ngole amesema kwa mwaka wa masomo 201819, bajeti ya mikopo kwa wanafunzi ilikuwa Sh bilioni 427.5 kwa ajili ya wanafunzi 123,085 ambapo kati ya hao wanafunzi wa mwaka wa kwanza ni 41,285 waliopata mikopo na wale wanaoendelea waliopata mkopo hadi sasa ni 81,490.Tumejitahidi kutoa mikopo kwa wananfunzi wengi hadi sasa na kwa wale wachache waliobaki tunaendelea kulingana na upokeaji wa taarifa zao kutoka vyuoni, amesema Ngole.Alisema jumla ya wanafunzi wenye sifa walioomba mikopo kwa mwaka 201819 walkuwa wanafunzi 57,000 ila waliopata ni wanafunzi 41,000 na kwamba hao waliokosa ni pamoja na wale waliotoka kwenye familia zenye uwezo ambao mfumo unawaondoa ingawa wana sifa.Akizungumzia matarajio yao kwa mwaka 20192020, Ngole amesema HESLB, wanatarajia kutoa mikopo kwa wanafunzi 128,285 na wameshaweka makisio ya bajeti ya Sh bilioni 450 ikiwa ni ongezeko la zaidi ya Sh bilioni 20.Akifafanua, alisema kwa mwaka huo idadi ya wanafunzi wa mwaka wa kwanza watakaopata mkopo itaongezeka kutoka wanafunzi 41,285 hadi kufikia wanafunzi 50,000.Kwa upande wake, Naibu Waziri Ole Nasha pamoja na kupongeza bodi hiyo kwa kazi wanayofanya aliwataka waangalia suala la maofisa mikopo walio kwenye vyuo mbalimbali nchini kwani wengi wao wanalalamikiwa kuwa wamejigeuza miungu watu kwa wanafunzi na kutaka rushwa ili wawasaidie kupata mkopo.Aidha, aliitaka bodi hiyo iweke mfumo mzuri wa kuona kila mwanafunzi aliyepata mkopo unaingia kwenye akaunti ya chuo husika ili kuondoa usumbufu kwani wapo baadhi ya wanafunzi wamepata mkopo, lakini haijafika kwenye vyuo husika na hivyo kuleta usumbufu kwa wanafunzi.Pia aliitaka bodi hiyo kuhakikisha wanafanyia marekebisho fomu za maombi ya mkopo kwa sababu wanafunzi wengi wanarudishiwa fomu hizo na bodi kwa madai ya kukosea kuzijaza.Haiwezekani wanafunzi zaidi ya 20,000 wakosee kujaza fomu zenu za mikopo, hii ina tafsiri mbili ama mfumo wenu haujaeleweka kwa walengwa au wajazaji wana matatizo, lakini kwa idadi hiyo uwezekano wa matatizo kwenu ni mkubwa, yafanyieni kazi, alishauri Naibu Waziri.Katika hatua nyingine, bodi hiyo imesema kwa kipindi cha Januari 2018 hadi Januari 2019, wamekusanya mikopo kutoka kwa wanufaika ya Sh bilioni 108.8 na kwamba lengo kwa mwaka 201819 ni kukusanya Sh bilioni 150.  <topic>: KITAIFA 